पाएं अपने शहर की ताज़ा ख़बरें और फ्री ई-पेपरडाउनलोड करें
जिले में ऑक्सीजन संकट कम नहीं हो पा रहा है। शुक्रवार को बेला स्थित एसबीजी गैस प्लांट में 3 घंटे से अधिक समय तक उत्पादन ठप रहा। उत्पादन बाधित होने से घरों पर इलाज करा रहे मरीजों के परिजनों को ऑक्सीजन मिलने में काफी परेशानी हुई। इससे आक्रोशित परिजनों ने हंगामा करते हुए आक्रोश जताया। कई तो मरीजों की सांसें अटकती देख बेला से दामोदरपुर गैस प्लांट तक का चक्कर काटते रहे।
वैसे डीडीसी ने कहा कि दोनों प्लांट से तकरीबन 1500 बड़े सिलेंडर ऑक्सीजन का उत्पादन हुआ। एसबीजी गैस प्लांट से 900 बड़े सिलेंडर की आपूर्ति अस्पतालों व अन्य जिलों में हुई। उन्होंने कहा कि लिक्विड गैस टैंकर आने में विलंब के कारण दामाेदरपुर प्लांट में उत्पादन देर से शुरू हुआ। इसके कारण सुबह देरी से प्लांट चालू हुआ। उधर, प्लांट पर आए चकवासु निवासी रंधीर रंजन ने कहा कि घंटों खड़े रहने के बाद भी सिलेंडर की रीफिलिंग नहीं हुई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn